CELEX: 62020CN0638
Language: mt
Date: 2020-11-25 00:00:00
Title: Kawża C-638/20: Talba għal deċiżjoni preliminari mressqa mill-Överklagandenämnden för studiestöd (l-Isvezja) fil-25 ta’ Novembru 2020 – MCM vs Centrala studiestödsnämnden

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/25
            
         
      Talba għal deċiżjoni preliminari mressqa mill-Överklagandenämnden för studiestöd (l-Isvezja) fil-25 ta’ Novembru 2020 – MCM vs Centrala studiestödsnämnden
      (Kawża C-638/20)
      (2021/C 53/33)
      Lingwa tal-kawża: l-Isvediż
      
         Qorti tar-rinviju
      
      Överklagandenämnden för studiestöd.
      
         Partijiet fil-kawża prinċipali
      
      
         Rikorrent: MCM
      
         Konvenut: Centrala studiestödsnämnden
      
         Domanda preliminari
      
      Jista’ Stat Membru (il-pajjiż ta’ oriġini), fir-rigward tal-wild ta’ ħaddiem migranti li rritorna, minkejja l-Artikolu 45 TFUE u l-Artikolu 7(2) tar-Regolament [Nru] 492/2011 (1), u b’teħid inkunsiderazzjoni tal-interessi baġitarji tal-pajjiż ta’ oriġini, jistabbilixxi rekwiżit li l-wild ikollu konnessjoni mal-pajjiż ta’ oriġini sabiex jagħti lil dan il-wild għajnuna finanzjarja għall-istudenti sabiex jistudja barra mill-pajjiż fl-Istat Membru l-ieħor tal-Unjoni Ewropea li fih il-ġenitur tal-wild ħadem preċedentement (il-pajjiż ospitanti), fejn
      
                  (i)
               
               
                  wara li rritorna mill-pajjiż ospitanti, il-ġenitur tal-wild għex u ħadem fil-pajjiż ta’ oriġini għal mill-inqas tmien snin;
               
            
                  (ii)
               
               
                  il-wild ma akkumpanjax lill-ġenitur tiegħu lejn il-pajjiż ta’ oriġini, iżda baqa’ fil-pajjiż ospitanti sa mit-twelid, u
               
            
                  (iii)
               
               
                  il-pajjiż ta’ oriġini jistabbilixxi l-istess rekwiżit ta’ konnessjoni għal ċittadini oħra fil-pajjiż ta’ oriġini li ma jissodisfawx ir-rekwiżit ta’ residenza u li japplikaw għal għajnuna finanzjarja għall-istudenti għal studji barra mill-pajjiż f’pajjiż ieħor fl-Unjoni?
               
            
         (1)  Regolament (UE) Nru 492/2011 tal-Parlament Ewropew u tal-Kunsill tal-5 ta’ April 2011 dwar il-moviment liberu tal-ħaddiema fi ħdan l-Unjoni (ĠU 2011, L 141, p. 1).